
DR.30.09.2021 33 

 
 Kedua ialah analisis untuk menentukan butiran risiko penyebaran wabak itu 

sendiri. Data ini kita gunakan melalui teknologi kecerdasan buatan ataupun artificial 
intelligence dan big data analytics bagi mengenal pasti risiko penyebaran wabak di 
kawasan berisiko tinggi, hotspot. Ini kita telah mulakan dengan pembangunan Hotspot 
Identification for Dynamic Engagement (HIDE).  

 Langkah ketiga, tracer hub iaitu dashboard untuk memudahkan kakitangan kita 
frontliners untuk melaksanakan pengesanan kontak dan pembangunan paparan 
dashboard ini dijangka siap pada Oktober 2021 dan ia memberi akses mudah kepada 
pengesanan kontak untuk mempercepatkan proses pengesanan.   

 Keempat ialah aktiviti sokongan mengukuhkan pengesanan kontak dengan izin 
penggunaan model geofencing, memantau pelaksanaan Home Surveillance Order. Ini 
akan siap hujung bulan ini. Terima kasih. 

 Tuan Karupaiya a/l Mutusami [Padang Serai]: Soalan tambahan, Tuan Yang 
di-Pertua.  

 Tuan Charles Anthony Santiago [Klang]: Tuan Yang di-Pertua, satu soalan 
lagi.  

Tuan Yang di-Pertua: Yang Berhormat semua, sekarang tamatlah sesi untuk 
waktu... 

Timbalan Menteri Pertahanan [Dato’ Sri Ikmal Hisham bin Abdul Aziz]: 
Soalan nombor 10 perlu dijawab sebab ini national interest dan national security.  

Tuan Yang di-Pertua: Ini disebabkan tidak cukup masa lah sebenarnya. Kalau– 
soalan 10. 

Puan Wong Shu Qi [Kluang]: Terima kasih Tuan Yang di-Pertua. 
Saya...[Disampuk] 

Tuan Yang di-Pertua: Soalan ringkas, ya. Tidak ada soalan tambahan. Sila. 

 Puan Wong Shu Qi [Kluang]: Terima kasih. Soalan saya nombor 10.  

 Tuan Yang di-Pertua: Terima kasih.  

 

10. Puan Wong Shu Qi [Kluang]: minta Menteri Kanan Pertahanan menyatakan 
rancangan penamatan operasi Aermacchi MB-339CM, jumlah rekod penerbangan tujuh 
buah pesawat sehingga kini. 

Timbalan Menteri Pertahanan [Dato’ Sri Ikmal Hisham bin Abdul Aziz]: Ya, 
terima kasih Tuan Yang di-Pertua kerana beri peluang. Okey, sebagai makluman Yang 
Berhormat pada masa ini TUDM memiliki tujuh buah pesawat Aermacchi dalam 
perkhidmatan Tentera Udara Diraja Malaysia yang berfungsi sebagai Fighter Lead In 
Trainer (FLIT) bagi melatih juruterbang pesawat pejuang TUDM. Pesawat ini telah 
memasuki perkhidmatan TUDM pada tahun 2009 dan sehingga kini pesawat telah berusia 
12 tahun. Berdasarkan tempoh hayat ekonomi pesawat pejuang dan Pelan Pembangunan 
Keupayaan TUDM, pesawat Aermacchi ini dirancang untuk ditamatkan pengoperasiannya 
pada tahun 2028 iaitu polisi casting negara, 20 tahun.  

 Walau bagaimanapun, pesawat ini telah digantung pengoperasiannya sejak tahun 
2018 susulan satu kemalangan udara di Kuantan dan beberapa masalah teknikal yang 
membawa kepada insiden ke atas enjin pesawat jenis ini. Sehingga kini, pihak Original 
Equipment Manufacturer (OEM) pengeluar enjin pesawat ini iaitu Rolls Royce masih gagal 
mengenal pasti punca masalah teknikal enjin tersebut serta keupayaan memberikan 
kelangsungan sokongan kepada pesawat berkenaan.  

 Hala tuju pengoperasian pesawat ini akan ditentukan setelah pihak Directorate 
General Technical Airworthiness (DGTA) Malaysia melaksanakan audit ke atas pihak 
OEM enjin. Audit ini telah dijadualkan pada tahun lepas tetapi telah ditangguhkan atas 
faktor pandemik COVID-19.  

 Berdasarkan kepada perancangan Pelan Pembangunan TUDM juga, 
kementerian menyasarkan untuk menggantikan fungsi pesawat Aermacchi ini melalui 



Kedua ialah analisis untuk menentukan butiran risiko penyebaran wabak itu sendiri. Data ini kita gunakan melalui teknologi kecerdasan buatan ataupun artificial intelligence dan big data analytics bagi mengenal pasti risiko penyebaran wabak di kawasan berisiko tinggi, hotspot. Ini kita telah mulakan dengan pembangunan Hotspot Identification for Dynamic Engagement (HIDE). Langkah ketiga, tracer hub iaitu dashboard untuk memudahkan kakitangan kita frontliners untuk melaksanakan pengesanan kontak dan pembangunan paparan dashboard ini dijangka siap pada Oktober 2021 dan ia memberi akses mudah kepada pengesanan kontak untuk mempercepatkan proses pengesanan. Keempat ialah aktiviti sokongan mengukuhkan pengesanan kontak dengan izin penggunaan model geofencing, memantau pelaksanaan Home Surveillance Order. Ini akan siap hujung bulan ini. Terima kasih. Tuan Karupaiya a/l Mutusami [Padang Serai]: Soalan tambahan, Tuan Yang di-Pertua. Tuan Charles Anthony Santiago [Klang]: Tuan Yang di-Pertua, satu soalan lagi. Tuan Yang di-Pertua: Yang Berhormat semua, sekarang tamatlah sesi untuk waktu... Timbalan Menteri Pertahanan [Dato' Sri Ikmal Hisham bin Abdul Aziz]: Soalan nombor 10 perlu dijawab sebab ini national interest dan national security. Tuan Yang di-Pertua: Ini disebabkan tidak cukup masa lah sebenarnya. Kalau- soalan 10. Puan Wong Shu Qi [Kluang]: Terima kasih Tuan Yang di-Pertua. Saya...[Disampuk] Tuan Yang di-Pertua: Soalan ringkas, ya. Tidak ada soalan tambahan. Sila. Puan Wong Shu Qi [Kluang]: Terima kasih. Soalan saya nombor 10. Tuan Yang di-Pertua: Terima kasih. 10. Puan Wong Shu Qi [Kluang]: minta Menteri Kanan Pertahanan menyatakan rancangan penamatan operasi Aermacchi MB-339CM, jumlah rekod penerbangan tujuh buah pesawat sehingga kini. Timbalan Menteri Pertahanan [Dato' Sri Ikmal Hisham bin Abdul Aziz]: Ya, terima kasih Tuan Yang di-Pertua kerana beri peluang. Okey, sebagai makluman Yang Berhormat pada masa ini TUDM memiliki tujuh buah pesawat Aermacchi dalam perkhidmatan Tentera Udara Diraja Malaysia yang berfungsi sebagai Fighter Lead In Trainer (FLIT) bagi melatih juruterbang pesawat pejuang TUDM. Pesawat ini telah memasuki perkhidmatan TUDM pada tahun 2009 dan sehingga kini pesawat telah berusia 12 tahun. Berdasarkan tempoh hayat ekonomi pesawat pejuang dan Pelan Pembangunan Keupayaan TUDM, pesawat Aermacchi ini dirancang untuk ditamatkan pengoperasiannya pada tahun 2028 iaitu polisi casting negara, 20 tahun. Walau bagaimanapun, pesawat ini telah digantung pengoperasiannya sejak tahun 2018 susulan satu kemalangan udara di Kuantan dan beberapa masalah teknikal yang membawa kepada insiden ke atas enjin pesawat jenis ini. Sehingga kini, pihak Original Equipment Manufacturer (OEM) pengeluar enjin pesawat ini iaitu Rolls Royce masih gagal mengenal pasti punca masalah teknikal enjin tersebut serta keupayaan memberikan kelangsungan sokongan kepada pesawat berkenaan. Hala tuju pengoperasian pesawat ini akan ditentukan setelah pihak Directorate General Technical Airworthiness (DGTA) Malaysia melaksanakan audit ke atas pihak OEM enjin. Audit ini telah dijadualkan pada tahun lepas tetapi telah ditangguhkan atas faktor pandemik COVID-19. Berdasarkan kepada perancangan Pelan Pembangunan TUDM juga, kementerian menyasarkan untuk menggantikan fungsi pesawat Aermacchi ini melalui.